
Da li je zabranjeno prepirati se, zavidjeti, mrziti druge ljude?


* 
* 
* 
* 
* 
* 
* 
* 
* 
* 

 

Da li je zabranjeno prepirati se, zavidjeti, mrziti druge?
==========================================================

 

Sveznajući Allah rekao je: “O vjernici, klonite se mnogih sumnjičenja, neka sumnjičenja su, zaista, grijeh. I ne uhodite jedni druge!” (El-Hudžurat, 1 2)


Ez-Zubejr b. el-Avvam, radijallahu anhu, prenosi da je Vjerovjesnik, sallallahu alejhi ve sellem, rekao: “Među vas su se uvukle bolesti prijašnjih naroda: zavidnost i mržnja; mržnja uništava i potire privrženost vjeri. Tako mi Onoga u Čijoj je ruci moja duša, nećete ući u Džennet ako ne budete vjerovali, a nećete vjerovati ako se ne budete međusobno voljeli. Hoćete li da vam kažem kako ćete postići međusobnu ljubav? Širite selam. ”


Ebu Hurejra, radijallahu anhu, pripovijeda sljedeće Vjerovjesnikove, sallallahu alejhi ve sellem, riječi: “Čuvajte se sumnjičenja jer je sumničenje, zaista, najlažniji govor. Nemojte prisluškivati i uhoditi jedni druge! Nemojte jedni drugima zavidjeti i jedni druge mrziti! Nemojte jedni drugima okretati leđa! Budite iskreni Allahovi robovi, braća!”


Enes b. Malik, radijallahu anhu, prenio je ovaj hadis Allahova Poslanika, sallallahu alejhi ve sellem: ‘Nemojte jedni druge mrziti! Nemojte jedni drugima zavidjeti! Nemojte jedni drugima leđa okretati! Budite braća i Allahovi robovi! Nijednom muslimanu nije dopušteno izbjegavati svoga brata duže od tri dana. ”


Ebu Hurejra, radijallahu anhu, prenosi da je Resulullah, sallallahu alejhi ve sellem, kazao: ”Džennetska se vrata otvaraju ponedjeljkom i četvrtkom, pa svakom čovjeku koji Allahu ne pripisuje druga bude oprošteno, osim dvojici ljudi koji se međusobno mrze, bude rečeno: ‘Sačekajte da se ova dvojica pomire! Sačekajte da se ova dvojica ljudi pomire!”‘


Ebu Ejjub el-Ensari, radijallahu anhu, ripovijeda kako je Allahov Poslanik, sallallahu alejhi ve sellem, rekao: ” Čovjeku nije dozvoljeno izbjegavati svoga brata duže od tri noći, tj. nezamislivo je da se sretnu dvojica muslimana pa da jedan drugom okreću leđa. A bolji je od njih dvojice onaj koji prvi nazove selam. ”


Hišam b. Amir el-Ensari, radijallahu anhu, čuo je Allahova Poslanika, sallallahu alejhi ve sellem, da je rekao: “Muslimanu nije dozvoljeno da ne priča s drugim muslimanom duže od tri noći. Dok su u zavadi obojica su daleko od istine. Onome ko se prvi povrati bit će oprošten prijestup. A ako umru zavađeni, nijedan neće ući u Džennet. U koliko jedan od  njih nazove selam drugome pa mu ovaj ne otpozdravi, melek će mu otpozdraviti, a s onim drugim će se šejtan pozdraviti. ” Postoji još mnogo hadisa koji sc bave ovim pitanjem.


Propisi u vezi s poglavljem :


Prvo, zabranjeno je da se muslimani međusobno mrze jer ih je Allah nazvao braćom, a braća se međusobno vole, ne mrze se. Allah je vjernicima zabranio sve ono što vodi u neprijateljstvo, mržnju i netrpeljivost. Rekao je: “Šejtan želi da pomoću vina i kocke unese među vas neprijateljstvo i mržnju i da vas od sjećanja na Allaha i od obavljanja molitve odvrati. Pa hoćete li se okaniti?” (El-Maida, 91)


Drugo, zabranjeno je da muslimani jedni drugima zavide i žele zlo. Valja znati da su zavist i ljubomora urođena čovjekova svojstva, tj . čovjek ne voli da su drugi bolji od njega u određenim poljima. Postoji više kategorija ljudi kada je riječ o zavisti. Neki ljudi, čineći nepravdu, ulažu napor i trud da određena osoba samo bude lišena određene blagodati, pa djeluju verbalno ili praktično, a dotle drugi djeluju da određena osoba bude lišena određene blagodati te da istu tu blagodat sebi osiguraju. Najgori i najpodliji jesu oni koji žude za tim da neko izgubi stanovitu blagodat ali nemaju interes ni želju da ista ta blagodat potom njima pripadne. I upravo je to zabranjeno, upravo je to grijeh koji je počinio prokleti Iblis. Uzvišeni je Allah okarakterizirao sljedbenike Knjige kao zavidnike: “Mnogi sljedbenici Knjige jedva bi dočekali da vas, pošto ste postali vjernici, vrate u nevjernike, iz lične zlobe svoje, iako im je istina poznata.” (El-Bekara, 1 09)


Treće, vjernicima je zabranjeno da, zarad ovozemaljskih interesa, jedni drugima okreću leđa i prekidaju međusobne veze duže od tri dana. Ako to budu činili, njihova djela Allah neće primati niti će ih uvesti u Džennet.


Četvrto, naređeno nam je da, radi Allaha, budemo braća i da se međusobno pomažemo. Allah nas je počastio ovom, najčvršćom i najljepšem vezom koja postoji: “I sjetite se Allahove milosti prema vama kada ste jedni drugima neprijatelji bili, pa je On složio srca vaša i vi ste postali, milošću Njegovom, prava braća.” (Ali Imran, 103)


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


